open-index/open-wikipedia-markdown huggingface dataset:
Dīķa iela (Rīga)

**Dīķa iela** ir iela Rīgā, Torņakalna un Atgāzenes apkaimēs, Pārdaugavā. Iela sākas krustojumā ar Robežu ielu pie Bērnu klīniskās universitātes slimnīcas un beidzas krustojumā ar Ābolu ielu pie pilsētas robežas ar Mārupes pagastu. No Dzelzceļa ielas pieslēguma nepāra numuru pusē tā iet gar dzelzceļa līniju Rīga—Jelgava. Ielu šķērso Kārļa Ulmaņa gatves pārvads, kas to sadala divās savstarpēji nesavienotās daļās. Kopējais ielas garums ir aptuveni 1,8 kilometri. Dīķa ielā no sākuma līdz Graudu ielai ir asfalta segums (posms starp Atgāzenes ielu un Graudu ielu ir noasfaltēts 21. gadsimta 20. gados), bet pārējos posmos nav seguma (iebrauktas sliedes).

Iela šķērso Mārupītes pieteku Bieriņgrāvi, tā augštecē atradies dīķis, no kā iela guvusi nosaukumu.

Dīķa ielā ir pārsvarā savrupmājas. Ievērojamākā sabiedriskā ēka — Rīgas Igauņu pamatskola (Atgāzenes ielā 26A).

Dīķa iela ir izveidota 1921. gadā ar savu tagadējo nosaukumu. 20. gadsimta 20. gados namā Dīķa ielā 11 dzīvoja Rainis un Aspazija. Jau 1908. gadā pilsētas kartē šī iela sastopama ar Dīķa ielas vārdu, taču vienlaikus Rīgā toreiz bija vēl otra Dīķa iela, kuru tagad sauc Mazā Alūksnes iela, Pētersalā.

## Ielu savienojumi
Dīķa iela ir savienota ar šādām ielām:
* Robežu iela (T veida krustojums)
* Kārļa Ulmaņa gatve (tikai gājējiem)
* Ģimnastikas iela
* Atgāzenes iela (T veida krustojums)
* Dzelzceļa iela (dabā pieslēdzas kā taka)
* Priedkalna iela (T veida krustojums)
* Graudu iela
* Briņģu iela (T veida krustojums)
* Kaplavas iela (T veida krustojums)
* Bārbeles iela (T veida krustojums)
* Ābolu iela (T veida krustojums)
## Skatīt arī
* Torņakalns
* Atgāzene

## Atsauces

## Ārējās saites
* Torņakalna ielas portālā Cita Rīga
Igors Štimacs

**Igors Štimacs** (; dzimis ) ir horvātu futbola treneris un bijušais futbolists, spēlējis aizsarga pozīcijā, bijis Horvātijas futbola izlases dalībnieks. No 2019. līdz 2024. gadam Štimacs bija Indijas futbola izlases galvenais treneris.

Karjeru sācis Splitas "Hajduk". 1992. gadā kļuva par Horvātijas čempionu. Vēlāk parstāvēja Spānijas klubu *[[Cádiz CF|Cádiz]]*, bet 1994. gada atgriezās *Hajduk* un vēlreiz uzvarēja Horvātijas līgā. 1995. gadā pārgāja uz *[[Derby County F.C.|Derby County]]*, kas tolaik spēlēja Anglijas otrajā spēcīgākajā līgā — *[[Anglijas futbola čempionāts|Championship]]*. Palīdzēja komandai iekļūt Premjerlīgā. No 1999. līdz 2001. gadam pārstāvēja *[[West Ham United F.C.|West Ham United]]*. Karjeru noslēdza 2002. gadā *Hajduk*.

Horvātijas izlasē debitēja  draudzības spēlē pret Rumāniju. Izlases sastāvā piedalījies 1996. gada Eiropas čempionāta finālturnīrā. 1998. gada FIFA Pasaules kausā ar Horvātijas izlasi izcīnīja 3. vietu, piedaloties visās septiņās spēlēs. Karjeru izlasē noslēdza 2002. gada februārī, pēdējo spēli aizvadot pret Bulgārijas izlasi. Izlases rindās nospēlējis 53 spēles un guvis divus vārtus.

Pēc spēlētāja karjeras beigām kļuva par treneri. Vadījis Horvātijas klubus *Hajduk*, *[[HNK Cibalia|Cibalia]]*, *[[NK Zagreb]]* un *[[NK Zadar|Zadar]]*. No 2012. līdz 2013. gadam bija Horvātijas izlases galvenais treneris. Strādājis arī ar Irānas un Kataras klubiem.

## Sasniegumi

### Spēlētāja karjera
**Hajduk Split**

* Horvātijas Pirmā līga: 1992, 1994–95
* Horvātijas kauss: 1995
* Dienvidslāvijas kauss: 1991

## Atsauces

## Ārējās saites
Paršučka

**Paršučka**  ir Dubnas labā krasta pieteka Augšdaugavas un Preiļu novados. Izteka uz rietumiem no Zabalotkiem. Tek rietumu virzienā, lejtecē pagriežas uz dienvidiem. Ietek Dubnā netālu no Ceriņu 2 mājām. Auštecē Paršučku šķērso valsts autoceļš V636 (Krāslava – Izvalta – Šķeltova – Aglona). Paršučkas krastos atrodas Dimperi un Guta.

## Atsauces
Zelta upīte

**Zelta upīte**  ir Biešona ezera pieteka Preiļu novadā. Izteka no Jazinka ezera ziemeļiem. Tek ziemeļrietumu virzienā. Caurtek Itiņkas ezeru un Raudiņu ezeru. Ieteka Biešonā ziemeļaustrumos. Zelta upītes krastos  atrodas Jelinski, Suhocki, Atšķiras Madelāni un Boreksti.

## Atsauces
Bradaričs

**Bradaričs** (*Bradarić*) ir bosniešu un horvātu cilmes uzvārds. Cilvēki ar šādu uzvārdu:

* Domagojs Bradaričs (*Domagoj Bradarić*, 1999) — horvātu futbolists;
* Filips Bradaričs (*Filip Bradarić*; 1992) — horvātu futbolists.
Lovre Kaliničs

**Lovre Kaliničs** (; dzimis ) ir horvātu futbolists, vārtsargs, Horvātijas futbola izlases dalībnieks. Kopš 2022. gada spēlē Horvātijas kluba *[[HNK Hajduk Split]]* sastāvā.

Par pirmo profesionālo klubu Kaliniča karjerā kļuva dzimtās pilsētas Splitas komanda *[[HNK Hajduk Split|Hajduk]]*, tomēr sākumā nespēja nostiprināties tās sastāvā un tika izīrīts vairākiem citiem Horvātijas klubiem. 2013.—2014. gada sezonā kļuva par *Hajduk* pamatvārtsargu. 2017. gada sākumā pārgāja uz Beļgijas klubu *[[KAA Gent]]*.

Horvātijas izlasē debitēja  draudzības spēlē pret Argentīnu. Bija iekļuats izlases sastāvā 2016. gada Eiropas čempionātā, taču palika rezervē. 2018. gada FIFA Pasaules kausa finālturnīrā piedalījās grupu turnīra pēdējā spēlē pret Islandi.

## Sasniegumi
**Hajduk Split**

* Horvātijas kauss: 2021—22, 2021—22, 2022—23

## Atsauces

## Ārējās saites
Migels Vilozu

**Migels Vilozu** (dzimis ) ir Portugāles bijušais futbolists, pussargs, Portugāles futbola izlases dalībnieks.

Karjeru uzsācis Portugāles augstākās līgas klubā Lisabonas "Sporting". 2010. gadā pārvācās uz A Sērijas klubu "Genoa", kur aizvadīja divas sezonas. 2012. gadā pievienojās Ukrainas Premjerlīgas klubam Kijivas "Dinamo", četrās sezonās aizvadot 78 spēles un kļūstot par vienu no komandas līderiem. 2016. gadā Vilozu atgriezās "Genoa" rindās, kur jau aizvadījis 45 spēles un iesitis vienus vārtus.

2007. gadā Vilozu debitēja Portugāles izlasē. Piedalījies divos Eiropas un divos Pasaules čempionātos, kopā aizvadot vairāk nekā 50 spēles izlasē.

## Sasniegumi
**Sporting**

* Portugāles kauss futbolā: 2006—07, 2007—08
* Supertaça Cândido de Oliveira: 2007, 2008

**Dynamo Kyiv**

* Ukrainas Premjerlīga: 2014—15, 2015—16
* Ukrainas kauss: 2013—14, 2014—15

## Ārējās saites
Helmuts Kalniņš

**Helmuts Kalniņš** (dzimis ) ir latviešu aktieris.

1970. gados kļuvis par Dailes teātra aktieri.

Filmējies seriālā "Likteņa līdumnieki", kā arī filmās "Zītaru dzimta", "Mazās kaislības", "Fronte tēva pagalmā", "Vajadzīga soliste", "Vilkatis Toms" un "Gaidiet "Džonu Graftonu"".

## Atsauces
Transformeri: Iznīcības laikmets

**"Transformeri: Iznīcības laikmets"** () ir 2014. gada amerikāņu supervaroņu filma, kuras režisors ir Maikls Bejs. Filma ir ceturtā daļa "Transformeru" filmu sērijā. Filma ir turpinājums 2011. gada filmai "Transformeri 3: Mēness no otras puses". 2017. gadā filmai iznāca turpinājums "Transformeri: Pēdējais bruņinieks".

Galvenās lomas filmā atveido Marks Volbergs, Stenlijs Tuči, T.Dž. Millers, Sofija Mailza, Tituss Velivers, Nikola Pelca un Kelsijs Gramers.

Filmā autobotiem ir jācīnās ar senu un spēcīgu ienaidnieku, kurš draud iznīcināt Zemi.

## Atsauces

## Ārējās saites
Vēja iela (Rīga)

**Vēja iela** ir Rīgas iela Torņakalna apkaimē Pārdaugavā. Kopējais ielas garums ir 700 metri. Vēja iela sākas krustojumā ar Jelgavas ielu un beidzas krustojumā ar Bauskas ielu.

Vēja iela pirmo reizi Rīgas plānos sastopama 1867. gadā ar nosaukumu Vējdzirnavu iela. Savu tagadējo nosaukumu tā ieguva 1885. gadā. Nosaukums laika gaitā vairāk nav mainījies. Vēl 1908 gadā labajā pusē tagadējai Vēju ielai 8 bija Peldu šķērsiela un labajā pusē tagadējai Vēju iela 18 — Stāvā šķērsiela, kas atradās atšķirīgā vietā nekā tagadējā Stāvā iela (Rīga).

## Ielu savienojumi
Vēja iela ir savienota ar šādām ielām:
* Jelgavas iela
* Konrāda iela
* Cepļa iela
* Ludviķa iela
* Bauskas iela

## Skatīt arī
* Zemgales priekšpilsēta
* Torņakalns

## Ārējās saites
* Torņakalna ielas Citariga.lv
Ludviķa iela (Rīga)

**Ludviķa iela** ir iela Rīgā, Zemgales priekšpilsētā, Torņakalna apkaimē. Kopējais ielas garums ir 170 metri, tā klāta ar bruģa segumu. Ludviķa iela sākas krustojumā ar Vēja ielu un beidzas krustojumā ar Bauskas ielu. Ludviķa ielā ir īres namu apbūve.

## Vēsture
Ludviķa iela pirmo reizi Rīgas kartogrāfiskajā materiālā ir sastopama 1880./1883. gadā ar savu tagadējo nosaukumu, kas laika gaitā nav mainījies.

## Ielu savienojumi
Ludviķa iela ir savienota ar šādām ielām:
* Vēja iela
* Bauskas iela

## Atsauces

## Skatīt arī
* Torņakalns

## Ārējās saites
* Torņakalna ielas Citariga.lv
Krīgera nacionālais parks

**Krīgera nacionālais parks** (, ) ir viens no lielākajiem nacionālajiem parkiem Āfrikā. Atrodas Limpopo un Mpumalanas provincē, Dienvidāfrikas ziemeļaustrumos. Tā platība ir 19 485 km2, stiepjas 360 km garumā un 65 km platumā.

Krīgera nacionālais parks dibināts 1898. gadā kā rezervāts, 1926. gadā tas kļuva par pirmo nacionālo parku Dienvidāfrikā. Nosaukts tobrīdējā Dienvidāfrikas prezidenta Pola Krīgera vārdā.

## Atsauces

## Ārējās saites

*
Jāzeps Dominiks Puzina

**Jāzeps Dominiks Puzina** (; dzimis 1690. gada martā, miris ) bija Romas katoļu garīdznieks, Latgales-Piltenes bīskaps no 1740. līdz 1752. gadam.

Studējis Viļņā. Ordinēts 1713. gada 21. jūlijā. Bija Viļņas kapitula kanoniķis. 1741. gada 8. janvārī Viļņas bīskaps Mihals Jans Zenkovičs () iecēla Puzinu par Inflantijas bīskapu. 1751. gadā iesvētīja pirmo, koka Aglonas baznīcu un Bērzgales baznīcu. Cēlis Lēnu baznīcu, apglabāts baznīcas kriptā.

## Ārējās saites
*Jāzeps Dominiks Puzina catholic-hierarchy.org
Cepļa iela (Rīga)

**Cepļa iela** ir iela Rīgā, Pārdaugavā, Zemgales priekšpilsētā,  Torņakalnā. Kopējais ielas garums ir 230 metri. Iela abos galos krustojas ar Vēja ielu, ar citām ielām savienojuma nav. Mūsdienās Cepļa iela ir sadalīta divās savstarpēji nesaistītās daļās ar iežogotu saimnieciskās apbūves zonu. Ielā ir pārsvarā dzīvojamā apbūve, gan vairāku stāvu īres nami, gan savrupmājas.

## Vēsture
Cepļa iela pirmoreiz Rīgas adrešu grāmatās minēta 1868. gadā ar savu tagadējo nosaukumu, kas laika gaitā nav mainījies. Cepļa ielas dienvidos pie Kīleveina grāvja vēl 1908. gada pilsētas kartē bija Nodzenamā šķērsiela, paralēla Mazajai Cepļa ielai.

## Ielu savienojumi
Cepļa iela ir savienota ar šādām ielām:
* Vēja iela
* Mazā Cepļa iela

## Skatīt arī
* Torņakalns

## Atsauces
Transformeri: Pēdējais bruņinieks

**"Transformeri: Pēdējais bruņinieks"** () ir 2017. gada amerikāņu supervaroņu filma, kuras režisors ir Maikls Bejs. Filma ir piektā daļa "Transformeru" filmu sērijā. Filma ir turpinājums 2014. gada filmai "Transformeri: Iznīcības laikmets".

Galvenās lomas filmā atveido Marks Volbergs, Džošua Diamels, Džons Turturo, Glens Moršovers, Laura Hadoka un Entonijs Hopkinss.

Filmā savā starpā karo autoboti un deceptikoni. Nākotne ir apslēpta pagātnes noslēpumos, Transformeru paslēptajā vēsturē.

## Atsauces

## Ārējās saites
Armēnijas Vērtspapīru birža

**Armēnijas Vērtspapīru birža** jeb ***AMX*** (, ), agrāk — *NASDAQ OMX Armenia*, *Armex*, ir Armēnijas fondu birža. Tās birojs atrodas Erevānā. Birža ietilpst *[[Nasdaq]]* grupā.
Armēnijas Vērtspapīru birža ir Eiropas Āzijas fondu biržu federācijas (*FEAS*) biedrs.

## Vēsture
Armēnijas fondu birža (***Armex***) tika dibināta 2001. gada 13. februārī.

2007. gada novembrī Armēnijas fondu birža tika pārveidota par akciju sabiedrību. 2007. gada 21. novembrī Zviedrijas *[[Nasdaq Nordic|OMX AB]]* vienojās ar Armēnijas Centrālo banku par Armēnijas fondu biržas un Armēnijas centrālā depozitārija pirkšanu; darījums pabeigts 2008. gada 7. janvārī. Pēc tam, kad 2008. gada februārī tika pabeigta ASV *[[NASDAQ]]* un *OMX* apvienošanās, izveidojot *[[NASDAQ OMX Group]]*, 2009. gada 27. janvārī Armēnijas fondu birža tika pārdēvēta par ***NASDAQ OMX Armenia***.

2019. gada 18. janvārī *NASDAQ OMX Armenia* tika pārdēvēta par **Armēnijas Vērtspapīru biržu** un zīmolota kā ***AMX*** ().

## Kotētie uzņēmumi
Biržā kotēto akciju uzņēmumi. Iekavās — saīsinājums.

## Ārējās saites
* NASDAQ OMX Armenia
Gardēdis

**"Gardēdis"** () ir 2007. gada datoranimācijas 3D filma, ko producējusi *[[Pixar]]* un izdevusi studija *[[Walt Disney Pictures]]*. Galvenos tēlus ir ieskaņojuši aktieri Peitons Osvalds, Ians Holms, Lū Romano, Braiens Denehijs, Pīters O'Tūls un Breds Garets. Filmas dublāža latviešu valodā ir veikta Jura Podnieka studijā. Galvenās lomas ierunājuši aktieri Artūrs Skrastiņš, Pēteris Šogolovs, Ivars Auziņš, Artis Robežnieks, Uldis Dumpis, Karīna Tatarinova, Juris Strenga un pavārmeistars Mārtiņš Rītiņš.

Filma ir stāsts par žurkulēnu Remī, kas dzīvo Parīzes kanalizācijas caurulēs. Virs viņa atrodas smalks restorāns, kuru, riskējot ar savu dzīvību, Remī sāk laiku pa laikam apmeklēt, lai virtuvē atrastu pārpalikumus no dažādiem kulinārijas šedevriem. Taču Remī ar to ir par maz - viņa mūža sapnis ir kļūt par restorāna šefpavāru. Viņa radinieki - žurkas, kuras uzturā lieto dažādus atkritumus, pārmet viņam neuzticību grauzēju dzimtas tradīcijām, restorāna darbinieki cenšas tikt vaļā no uzmācīgā ciemiņa, un tikai apkopējs Lingvīnī saprot Remī vājību pret nepiepildāmiem sapņiem.

2007. gadā filma ir ieguvusi Amerikas Kinoakadēmijas balvu. 2016. gada BBC 100 labāko 21. gadsimta filmu sarakstā "Gardēdis" ierindojās 93. vietā.

## Atsauces

## Ārējās saites
Akatnīku pilskalns

**Akatnīku pilskalns** atrodas Latgalē, Preiļu novada Aglonas pagasta dienvidaustrumos, purvainā un mežainā apvidū. Uz ziemeļiem no pilskalna atrodas Aglonas pagasta Akatnieku ciems, bet uz dienvidiem — Šķeltovas pagasta Putānu ciems.

## Ārējās saites
*
Biešona pilskalns

**Biešona pilskalns** (arī **Biešēnu pilskalns**) atrodas Latgalē, Preiļu novada Aglonas pagasta dienvidaustrumos. Atrodas uz pussalas Biešona ezera dienvidu krastā. Uz dienvidiem no pilskalna atrodas valsts autoceļš P62 (Krāslava—Preiļi—Madona), kā arī Bēšonu ciems.

## Foto galerija

Attēls:Biesenu pilskalns ortofoto.jpg|alt=|Biešēnu pilskalna 3D modelis


## Ārējās saites
*
Dear Basketball

***Dear Basketball*** (**"Dārgais basketbol"** vai **"Mīļais basketbol"**) ir 2017. gada animācijas īsfilma. Īsfilmas režisors un animators ir Glens Kīns, bet scenārija autors un stāstītājs ir Kobe Braiants. Filmas sižets ir balstīts uz Kobes Braianta vēstuli, ko  publicēja vietnē *[[The Players' Tribune]]*, kurā viņš paziņoja par savu aiziešanu no basketbola.

Īsfilma tiešsaistē tika izplatīta video straumēšanas portālā *[[go90]]*. *Dear Basketball* saņēma Amerikas Kinoakadēmijas balvu nominācijā "Labākā animācijas īsfilma", tādējādi tā ir pirmā reize, kad NBA spēlētājs saņem šo balvu, tāpat tas ir pirmais Oskars Kīnam, ilggadējam *[[The Walt Disney Company|Disney]]* studijas animatoram. 

## Atsauces

## Ārējās saites
Īvāns

**Īvāns** var būt:

## Cilvēks ar šādu uzvārdu
* Dainis Īvāns (1955), žurnālists un politiķis
* Jānis Īvāns (1898—1942), politiķis, totalitāro režīmu represiju upuris

## Filma
* Īvāns (filma)

## Skatīt arī
* Īvāni
Dzudzilo

**Dzudzilo** var būt:

* Krista Dzudzilo (1989) — latviešu vizuālā māksliniece;
* Reinis Dzudzilo ― latviešu scenogrāfs.
Līgava — līķis

**"Līgava — līķis"** () ir 2005. gada leļļu animācijas filma, kuras režisori ir Tims Bērtons un Maiks Džonsons.

Filmas darbība norisinās 19. gadsimtā kādā Eiropas ciematā. Viktors ir saderinājies ar Viktoriju, taču kādā naksnīgā pastaigā viņš nonāk pazemes valstībā, kur viņu gaida šarmantā Līgava-Līķis. Viņam jāizšķiras, kuru no abām dzīvēm turpmāk dzīvot — krāšņo un interesanto pazemes valstībā, vai pelēko un kašķu pilno virszemē ar līgavas negantajiem vecākiem un garlaikoto sabiedrību.

2005. gadā filmu nominēja Amerikas Kinoakadēmijas balvai kategorijā "Labākā animācijas filma", tomēr balvu ieguva animācijas filma "Volless un Gromits: Vilkatruša lāsts".

## Atsauces

## Ārējās saites
Amerant Bank Arena

***Amerant Bank Arena*** (iepriekš zināma arī kā *National Car Rental Center*, *Office Depot Center*, *BankAtlantic Center*, *BB&T Center* un *FLA Live Arena*) ir daudzfunkcionāla halle Sanraisā, Floridā, ASV. Tā tika atklāta . Arēnā savas mājas spēles aizvada NHL komanda Floridas "Panthers".

## Ārējās saites
*
SAP Center

***SAP Center*** ir daudzfunkcionāla halle Sanhosē, Kalifornijā, ASV. Tā tika atklāta . Arēnā savas mājas spēles aizvada NHL komanda Sanhosē "Sharks" un AHL komanda Sanhosē "Barracuda".

1991. gadā, drīz pēc būvniecības sākuma, NHL piešķīra Sanhosē tiesības uz paplašināšanās franšīzi. Pēc tam, kad tika atklāts, ka arēna nebūs piemērota NBA vai NHL izmantošanai, kā sākotnēji tika izstrādāta, Sharks pieprasīja jaunināšanu atbilstoši NHL standartiem, tostarp luksusa apartamentu pievienošanu, preses sektoru un palielinātu sēdvietu skaitu.
## Galerija

File:SAP Center at Night.jpg| SAP Center halle naktī
File:SAP Center San Jose.jpg| SAP Center halles skats no gaisa San Jose International Airport (SJC)
File:HP Pavillon.jpg| SAP Center sānskats
File:SAP Center.jpg| SAP Center iekšskats spēles starp Sanhosē Sharks pret Calgary Flames 2015. gada janvārī laikā


## Ārējās saites
* 

## Atsauces
Gūteņu pilskalns

**Gūteņu pilskalns** jeb  **Gūtiņu pilskalns** ir pilskalns, kas atrodas Preiļu novada Aglonas pagasta dienvidrietumu daļā, uz rietumiem no Gūteņu ciema, Pakaļņa ezera ziemeļu krastā. Ezera pretējā krastā — Livdanišķu senkapi.

Savrups kalns, sāni nostāvināti. Virs ezera līmeņa tas paceļas 22 metru augstumā, tomēr pret ezeru vērstais pilskalna kraujums ir tikai 8 metrus augsts. Plakums un pārējie kalna sāni, izņemot pret ezeru esošo, savulaik ilgu laiku arti. Plakums trijstūra veidā 50 metru garumā, 35 metru platumā. Ernesta Brastiņa veiktajos kontrolizrakumos konstatēts pusotru metru biezs kultūrslānis.

## Foto galerija

Attēls:Gutinu pilskalns orto.jpg|alt=|Gūtiņu pilskalna 3D modelis
Attēls:Gutinu pilskalns.jpg|alt=|Gūtiņu pilskalna 3D modelis


## Ārējās saites
* Gūtiņu pilskalns
*
Madaļānu pilskalns

**Madaļānu (Madelānu, Madalānu) pilskalns** ir pilskalns, kas atrodas Preiļu novada Aglonas pagasta centrālajā daļā, Aglonas Madelānu ciemā, Lielā Dubuļkas ezera rietumu krastā.

Pilskalna relatīvais augstums ir 20 metri. Pilskalna plakumu un dienvidu nogāzi vēl nesenā pagātnē lauksaimnieciski apstrādāja, tāpēc nocietinājumi šajā pilskalna daļā vairs nav saskatāmi. Ziemeļu nogāzē palikušas divas terases. Domājams, ka kādreiz terases apjozušas visu pilskalnu.

## Arheoloģiskie izrakumi
Pirmie iedzīvotāji apmetnē dzīvojuši jau pirms 3000 gadiem. No šī laika atrasti pavardi, bezripas keramika, akmens un kaula darbarīki, kaula rotadatas, piekariņi, amuleti no dzīvnieku zobiem. Pilskalnā un pie tā esošajā apmetnes vietā un kapulaikā 1979. gada Vladislava Urtāna vadītajos izrakumos atklāja bagātīgu arheoloģisko mantojumu.

Uzplaukumu pilskalns piedzīvoja 12.—13. gadsimtā, kad te dzīvoja latgaļu feodāļi ar saviem padotajiem. Pirmās celtnes būvēja pie nocietinājumiem. Vēlāk, iedzīvotāju skaitam pieaugot, apbūvēja arī pilskalna vidu. Izrakumos atrastas 10—12 kvadrātmetru lielas guļkoku dūmistabas ar akmens vai māla krāsnīm un pavardiem, saimniecības ēkas, pagrabi, maltuve, krāsns dzelzs iegūšanai no vietējās purva rūdas, rotkaļa darbnīca, podnieku cepļi, kalve. Iegūti vairāki tūkstoši dažādu senlietu.

Senlietas liecina par sakariem ar citām zemēm - no Krievzemes ievestas stikla krelles un vērpjamie skriemeļi, no Norvēģijas nākušas šīfera galodas. Gliemežvāki, kurus sievietes izmantoja kaklarotām, nākuši no Maldīvu salām Indijas okeānā. Madelānu pilskalna tirgotāji iemainīja bronzu, alvu, sudrabu, ko uz vietas apstrādāja rotkaļi. Par to liecina rotkaļa darbnīca, tīģeļi, kuros kausēja metālus, un citi priekšmeti. Krāsnīs vairākkārt atrastas no māla veidotas cilvēku galvas.

Kad cilvēku skaits vēl vairāk palielinājās, pilskalna dienvidu piekājē radās ciems, kuru atklāja 1984. gada izrakumos un kurā ir tādi paši arheoloģiskie atradumi kā pilskalnā. Izpētīti arī vairāki kapulauki, kuros atrastas dažādas rotaslietas.

## Leģenda
Pēc Johana Rīvija atstāstītās leģendas, Aglonā 1263. gadā esot nogalināts un apglabāts Lietuvas dižkunigaitis Mindaugs, viņa sieva Marta esot bijusi Madelānu pilskalna virsaiša meita.

## Foto galerija

Attēls:Madelanu pilskalns ortofoto.jpg|alt=|Madalānu pilskalna 3D modelis
Attēls:Madelanu pilskalns2.jpg|alt=|Madalānu pilskalna 3D modelis
Attēls:Madelanu pilskalns5.jpg|alt=|Madalānu pilskalna 3D modelis


## Ārējās saites
* Madalānu pilskalns
*
Vāģi

**"Vāģi"** () ir 2006. gada datoranimācijas 3D filma, ko producējusi *[[Pixar]]* un izdevusi studija *[[Walt Disney Pictures]]*. Galvenos tēlus ir ieskaņojuši aktieri Ouens Vilsons, Pols Ņūmens, Maikls Kītons, Kabeļvīrs Lerijs un Bonija Hanta. Filmas dublāža latviešu valodā lomas ierunājuši aktieri Gundars Silakaktiņš, Rēzija Kalniņa, Pēteris Liepiņš, Uldis Dumpis, Jānis Kirmuška, Valdis Liepiņš, Jānis Jarāns, Pēteris Šogolovs, Leons Krivāns u.c.

Filma ir stāsts par Zibeni Makvīnu, kurš ir traucies tikai pēc uzvarām, bet, kad viņa ceļojums dažādu iemeslu dēļ apstājas Radiatormiestā Karburatoru apgabalā, nākas apzināties, ka ne visu vienmēr var viegli iegūt. Viņš iepazīstas ar ciemata iedzīvotājiem un izpelnās cienījamās autoleģendas Doka Hadsona (oriģinālā Pola Ņūmena, latviešu versijā — Ulda Dumpja balss) atbalstu, kā arī saprot, ka dzīvē ir daudz kas vairāk par sacīkstēm.

2006. gadā filma tika nominēta Amerikas Kinoakadēmijas balvai.

## Atsauces

## Ārējās saites
Indrānu iela (Rīga)

**Indrānu iela** ir Rīgas iela Vidzemes priekšpilsētā Brasas apkaimē. Indrānu iela sākas krustojumā ar Brīvības ielu un beidzas strupceļā pie Lielajiem kapiem (pāriet gājēju celiņos). Kopējais ielas garums ir 354 metri ar asfalta segumu. Indrānu ielā pārsvarā ir pilsētas centram raksturīgā daudzstāvu īres namu apbūve.

Indrānu iela pirmo reizi Rīgas ielu sarakstos minēta 1930. gadā ar tagadējo nosaukumu, kas laika gaitā vairāk nav mainījies.

## Ielu savienojumi
Indrānu iela ir savienota ar šādām ielām:
* Brīvības iela (T veida krustojums)
* Etnas iela
* Kaspara iela

## Atsauces

## Skatīt arī
* Brasa
Senču iela (Rīga)

**Senču iela** ir iela Rīgā, Vidzemes priekšpilsētā, Brasas apkaimē. Senču iela ir Pērnavas ielas turpinājums, tā sākas krustojumā ar Brīvības ielu un beidzas krustojumā ar Miera ielu, kur pārtop par Zirņu ielu. Kopējais ielas garums ir 672 metri. Pirmo reizi Rīgas ielu sarakstā Senču iela ir sastopama 1937. gadā ar savu tagadējo nosaukumu, kas laika gaitā nav mainījies.

## Ielu savienojumi
Senču iela ir savienota ar šādām ielām:
* Brīvības iela
* Etnas iela
* Elku iela
* Miera iela

## Sabiedriskais transports
Visas Senču ielas garumā kursē 49. maršruta autobusi.

## Skatīt arī
* Vidzemes priekšpilsēta
* Brasa

## Ārējās saites
* Brasas ielas Citariga.lv
Jānis Andris Osis

**Jānis Andris Osis** (dzimis  Talsos, miris ) bija latviešu gleznotājs, interjera mākslinieks un mākslas pedagogs. Bijis Latvijas Mākslas akadēmijas (LMA) rektors, kur bijis emeritētais profesors. Mākslinieks ne tikai gleznoja, bet arī veidoja vides objektus, telpiskus darbus.
 
## Izglītība
Mākslinieks pamata izglītību ieguvis Talsu 2. astoņgadīgajā skolā. Mākslas jomā izglītoties sāka pie gleznotāja, zīmēšanas skolotāja Jēkaba Spriņģa Talsos.  Pēc tam mācījās Rīgas Lietišķās mākslas vidusskolā (1958—1963), tālāk sekoja studijas Latvijas Mākslas akadēmijas Interjera un iekārtu nodaļā  (1963—1971), kuru absolvēja, izstrādājot diplomdarbu profesora Aleksandra Stankeviča vadībā. 

## Mākslinieciskā darbība
J. A. Osis izstādēs sācis piedalīties 1967. gadā. 1970. gadā par dalību jauno mākslinieku izstādē Maskavā saņēmis PSRS Mākslas akadēmijas prēmiju. Piedalījies grupu izstādēs Latvijā, ASV, Vācijā un Itālijā, Personālizstādes notikušas Rīgā, Valmierā un Talsos.
Mākslinieka darbi atrodas muzejos Latvijā (piemēram, Talsu novada muzejā) un privātkolekcijās Latvijā, ASV, Krievijā, Vācijā, Japānā.Latvijas Mākslinieku savienības biedrs no 1975. gada. 1993.—1998. gadā bijis Starptautiskās mākslas asociācijas "B13" biedrs.Gleznoja ainavas, portretus, strādājis monumentāli dekoratīvajā glezniecībā, gleznu virsmu apdarē pielietojis asamblāžu un dažādas faktūras. Pēdējos gados tapuši optiski un telpiski glezniecības darbi. Māksliniekam tuva bija purvu tematika, kurus bieži attēloja savos darbos.

## Pedagoģiskā un administratīvā darbība
Pedagoga karjeru J. A. Osis sāka kā vecākais pasniedzējs Latvijas Mākslas akadēmijā. No 1997. līdz 2007. gadam bija rektors, šajā amatā nomainot Induli Zariņu.
Vadījis Dizaina nodaļas Vides mākslas katedru, kur bijis emeritētais profesors.

## Atsauces
Gorodoka pilskalns

**Gorodoka pilskalns** jeb **Gorodoks** ir pilskalns, kas atrodas Preiļu novada Aglonas pagasta austrumu daļā, pamestajā Gorodokas ciemā.

Viens no lielākajiem pilskalniem apkārtnē. Četrstūrainais pilskalna plakums aizņem kalna virsotni, kas stiepjas rietumu-austrumu virzienā. Pār apkārtni paceļas 25—30 metru augstumā. Plakuma garums ir 100 metri, bet platums — 55 metri. Abos galos plakumam vairāki ierakumi un uzbedumi. Nav ievērojama kultūrslāņa. Spriežot pēc nocietinājumiem, Gorodoka pilskalns pieskaitāms cietokšņveida pilskalniem, kas tika veidoti no 10. līdz 12. gadsimtam.

## Foto galerija

Attēls:Gorodokas pilskalns ortofoto.jpg|alt=|Gorodoka pilskalna 3D modelis
Attēls:Gorodokas pilskalns5.jpg|alt=|Gorodoka pilskalna 3D modelis


## Ārējās saites
* Gorodokas pilskalns
*
Rafa Silva

**Rafa Silva** (dzimis ) ir Portugāles futbolists, pussargs, Portugāles futbola izlases dalībnieks. Kopš 2024. gada Silva spēlē Turcijas Superlīgas komandā Stambulas "Beşiktaş".

Profesionālo karjeru sācis Portugāles klubā CD Feirense, 2013. gadā pārvācās uz SC Braga, kuras rindās aizvadīja vairāk nekā 100 spēles. 2016. gadā kopā ar *SC Braga* viņš izcīnīja Portugāles kausu.

Nacionālajā izlasē Silva debitēja 2014. gadā un piedalījās 2014. gada Pasaules kausā un 2016. gada Eiropas čempionātā, kurā Portugāle izcīnīja zeltu.

## Sasniegumi
**Braga**

* Portugāles kauss futbolā: 2015—16

**Benfica**

* Portugāles Premjerlīga: 2016—17, 2018—19, 2022—23
* Taça de Portugal: 2016—17
* Supertaça Cândido de Oliveira: 2017, 2019, 2023
**Beşiktaş**

* Turcijas Superkauss: 2024

**Portugāle**

* Eiropas čempionāts futbolā: 2016
* UEFA Nāciju līga: 2018—19

## Ārējās saites
Latvijas Mākslas akadēmijas rektoru uzskaitījums

290px|thumb|Latvijas Mākslas akadēmijas logo
Šajā uzskaitījumā apkopoti **[[Latvijas Mākslas akadēmija]]s rektori**. Latvijas Mākslas akadēmija tika izveidota 1919. gadā, oficiāli apstiprināta 1921. gada 12. oktobrī

## Uzskaitījums

## Skatīt arī
* Latvijas Mākslas akadēmija
07 Vestur

***07 Vestur*** ir Fēru Salu futbola klubs no Sandavaguras. Dibināts 2007. gadā, spēlē Fēru Salu futbola čempionāta Augstākajā līgā.

## Sasniegumi
* ***1. deild***
** 1.vieta (3): 2008, 2010, 2012

## Sezonas

## Atsauces

## Ārējās saites
* Oficiālā mājas lapa
FC Gintra

**FC "Gintra"** () ir 1999. gadā dibināts Lietuvas futbola klubs no Šauļiem, kas šobrīd spēlē Lietuvas sieviešu futbola A līgas čempionātā.

## Sasniegumi
;  **Lietuvas sieviešu futbola A līga**
* **Čempioni (24)** : 1999, 2000, 2003, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025.

## Sezonas

## Sastāvs 2026
: *Atjaunots .* 

 
 (N)

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

  (N)
 (N)
 
 

 (N)
 (N)
 (N)

## Atsauces

## Ārējās saites
* Oficiālā mājas lapa  
* Feisbuka lapa  
* Kluba lapa vietnē lietuvosfutbolas.lt
Reuta pilskalns

**Reuta pilskalns**, arī **Reuta kalns**, ir pilskalns, kas atrodas Preiļu novada Aglonas pagasta ziemeļu daļā, uz dienvidiem no Jaunaglonas ciema centra. Kalna nosaukums cēlies no Kameņecas muižas īpašnieka Mihaila Reuta kalnā izveidotās dzimtas kapličas, kas Otrā pasaules kara laikā gājusi bojā.

## Foto galerija

Attēls:Reuta kalns ortofoto.jpg|alt=|Reuta kalna 3D modelis
Attēls:Reuta kalns3.jpg|alt=|Reuta kalna 3D modelis
Attēls:Reuta kalns5.jpg|alt=|Reuta kalna 3D modelis


## Ārējās saites
* www.latvijas-pilskalni.lv
FK Kražantė Kelmė

***FK Kražantė*** bija Lietuvas futbola klubs no Ķelmes, kurš spēlēja Lietuvas 1 līgā. Komanda beidza pastāvēt 2006. gadā. 

## Sasniegumi
* **[[Lietuvas futbola čempionāta 2. līga|Lietuvas 2. līga]]**
** 1.vieta (1): 2005

## Sezonas

## Krāsas

## Apģērbu izmaiņas

## Atsauces

## Ārējās saites
* Statistics & Info
Raiens Bertrāns

**Raiens Bertrāns** (dzimis ) ir Anglijas bijušais futbolists, aizsargs, Anglijas futbola izlases dalībnieks.

Čempionu līgā, Bertrāns, debitēja finālā, kurā Chelsea ar 4:3 pēcspēles sitienu sērijā apspēlēja Minhenes "Bayern". Viņš arī ir izcīnijis FA kausu. 

Betrāns Anglijas izlasi ir pārstāvējis visās jauniešu izlasēs. Pieaugušo izlasē, Betrāns, debitēja spēlē pret Itāliju, kurā Anglija uzvarēja 2:1. Tāpat, viņš arī ir piedalījies 2016. gada Eiropas čempionātā, kurā Anglija izstājās astotdaļfinālā. 

## Sasniegumi
**Chelsea**

* UEFA Čempionu līga: 2011—12
* UEFA Eiropas līga: 2012—13

## Ārējās saites
Sekļu pilskalns

**Sekļu pilskalns** ir pilskalns, kas atrodas Preiļu novada Aglonas pagasta dienvidaustrumos, Sekļu ciemā, Bēšonu ezera rietumu galā. Uz dienvidiem no pilskalna atrodas valsts autoceļš P62 (Krāslava—Preiļi—Madona). Pilskalns stipri aizaudzis. Kalna galotnē — divi akmeņi.

## Foto galerija

Attēls:Seklu pilskalns ortofoto.jpg|alt=|Sekļu pilskalna 3D modelis
Attēls:Seklu pilskalns3.jpg|alt=|Sekļu pilskalna 3D modelis
Attēls:Seklu pilskalns5.jpg|alt=|Sekļu pilskalna 3D modelis


## Ārējās saites
* www.latvijas-pilskalni.lv
*
Kevins Andersons

**Kevins Andersons** (; dzimis  Johannesburgā) ir dienvidāfrikāņu tenisists. Profesionāļa karjeru sāka 2007. gadā. Sportista lielākie panākumi fināla sasniegšana 2017. gada Amerikas atklātajā čempionātā un 2018. gada Vimbldonas čempionātā, pa ceļam uz finālu uzveicot iepriekšējo čempionu Rodžeru Federeru.

2018. gada Vimbldonas čempionātā aizvadīja otro ilgāko cīņu *[[Grand Slam (teniss)|Grand Slam]]* turnīru vēsturē, pusfinālā 6 stundās un 36 minūtēs uzveicot amerikāni Džonu Isneru.

## Statistika
### Vietas ''Grand Slam'' turnīros

|}

### ''Grand Slam'' fināli
#### Zaudējumi

## Ārējās saites
Capital One Arena

***Capital One Arena*** ir daudzfunkcionāla halle Vašingtonā, ASV. Arēna tika atklāta . Šeit savas mājas spēles aizvada NHL klubs Vašingtonas "Capitals" un NBA klubs Vašingtonas "Wizards".

## Ārējās saites
*
Viesnīca "Transilvānija"

**"Viesnīca "Transilvānija""** () ir 2012. gada ASV datoranimācijas filma, ko producējusi studija *[[Sony Pictures Animation]]* un izdevusi studija *[[Sony Pictures Motion Picture Group|Sony Pictures Releasing]]*. Oriģinālvalodā lomas ieskaņojuši Ādams Sendlers, Selīna Gomesa, Endijs Sambergs, Kevins Džeimss, Stīvs Bušemi, Deivids Speids.

Šī filma ir Gendija Tartakovska debija pilnmetrāžas kino. Filmai izdoti trīs turpinājumi — "Viesnīca "Transilvānija" 2", "Viesnīca "Transilvānija" 3: Mošķu brīvdienas" un "Viesnīca "Transilvānija": Transformānija".

Filma stāsta par grāfu Drakulu, kurš uzbūvējis viesnīcu, kur briesmoņi ar savām ģimenēm var izbaudīt nesteidzīgu atpūtu, paglābjoties no cilvēku klātbūtnes. Kādā nedēļas nogalē Drakula ir ielūdzis ciemos dažus no saviem labākajiem draugiem — Frankenšteinu un viņa kundzi, Mūmiju, Neredzamo Cilvēku un Vilkaču ģimeni. Plānots svinēt Drakulas meitas Meivisas 118.dzimšanas dienu. Tomēr viesnīcā ieklīst parasts puisis un iemīlas Drakulas meitā.

## Atsauces

## Ārējās saites
ASP.NET

**ASP.NET** ir atvērtā pirmkoda servera puses tīmekļa lietotņu ietvars, kas izstrādāts tīmekļa izstrādei, lai varētu veidot dinamiskas tīmekļa lapas, tīmekļa lietotnes, tīmekļa servisus. To izstrādāja *[[Microsoft]]*. Publicēts 2002. gada janvārī ar *[[.NET Framework]]* 1.0 versiju, aizvietojot paša *Microsoft* *[[Active Server Pages]]* (ASP) tehnoloģiju.

ASP.NET aizvietotājs ir 2016. gadā publicētais *[[ASP.NET Core]]*.

## Ārējās saites
*
Halonas līcis

**Halonas līcis** () ir populārs tūrisma galamērķis Vjetnamā. Tajā ir tūkstošiem kaļķakmens karsta veidojumu un dažādas formas un izmēra salu. Tā kopējā platība sasniedz 1553 km2.

Kaļķakmens veidojies 500 miljonu gadu laikā, karsts — pēdējos 20 miljonos gadu. Halonas līcī ir vairākas endēmas augu un dzīvnieku sugas. Pētījumi liecina, ka šajā rajonā cilvēki dzīvojuši jau vairāku desmitu tūkstošu gadu senā pagātnē.

1994. gadā iekļauts UNESCO Pasaules mantojuma sarakstā. 2011. gada novembrī iekļauts septiņu jauno dabas brīnumu sarakstā.

## Atsauces

## Ārējās saites

* UNESCO apraksts
1978. gada Pasaules čempionāts šahā sievietēm

**1978. gada [[Pasaules čempionāts šahā sievietēm]]** sastāvēja no vairākiem posmiem — zonālie turnīri, starpzonu turnīri, pretendentu mači un mačs par pasaules čempiones nosaukumu.

Mačā par pasaules šaha čempiones nosaukumu 17 gadus vecā pretendente Maija Čiburdanidze uzvarēja šī titula īpašnieci Nonu Gaprindašvili un kļuva par sesto un gados jaunāko pasaules čempioni.

## 1976. gada starpzonu turnīri
Pirmo reizi pasaules šaha čempionāta sieviešu ciklā notika divi starpzonālie turnīri, viens Nīderlandes pilsētā Rozendālā, otrs Gruzijas PSR galvaspilsētā  Tbilisi. Turnīri notika laikā no 1976. gada novembra līdz decembrim un tajos piedalījās labākās spēlētājas no katras FIDE zonas, kopumā 25 dalībnieces. No katra turnīra pirmo trīs vietu ieguvējas kvalificējās pretendentu mačiem.

No turnīra Rozendālā kvalificējās J. Ahmilovska un trīskārtējā maču par pasaules čempiones nosaukumu dalībniece A. Kušnira (tagad pārstāvot Izraēlu), kuras dalīja pirmo-otro vietu, trešo ceļazīmi uz pretendentu mačiem ieguva T. Lemačko, kas pārspēlē par trešo vietu pieveica  nīderlandieti A. van der Meie.

Tbilisi uzvarēja J. Fataļibekova par puspunktu apsteidzot V. Kozlovsku un 15 gadus veco M. Čiburdanidzi.

:

:

## 1977.-78. gada pretendentu mači
Mačiem kvalificējās astoņas spēlētājas — trīs spēlētājas no katra starpzonu turnīra un divas iepriekšējo pretendentu maču finālistes Aleksandrija un Levitina. Šīs astoņas spēlētājas sacentās mačos pēc izslēgšanas sistēmas. Sešpadsmit gadu vecā Čiburdanidze uzvarēja Kušniru un ieguva tiesības spēlēt maču par pasaules čempiones nosaukumu ar toreizējo titula īpašnieci Gaprindašvili.

## 1978. gada mačs par pasaules čempiones titulu
Pasaules čempiones N. Gaprindašvili un pretendentes M. Čiburdanidzes mačs notika no 1978. gada 18. augusta līdz 5. oktobrim Picundā. Mača galvenā tiesnesis bija Jaroslavs Šaitars. Dalībnieču sekundanti: Čiburdanidzei — T. Georgadze, Gaprindašvili — A. Gipslis un S. Makaričevs.

Uzvarot 4. un 5. mača partiju, Čiburdanidze kļuva par līderi. Turpmākā mača gaitā viņa šo vadību saglabāja un uzvarot maču — 8½ : 6½ (+4 −2 =9) kļuva par 6. pasaules šaha čempioni.

:

## Atsauces
Fantastiskā sieviete

**"Fantastiskā sieviete"** () ir 2017. gada čīliešu drāmas filma. Filmas režisors ir Sebastjans Lelio, scenārija autori ir Lelio un Gonsalo Maza, producenti Huans de Dios un Pablo Larrains. Galvenās lomas atveido Daniela Vega un Fransiko Rejes. Filma tika izvirzīta Zelta lāča balvai 67. Berlīnes Starptautiskā kinofestivāla galvenajā filmu skatē. Čīle filmu izvirzīja Amerikas Kinoakadēmijas balvai nominācijā "Labākā filma svešvalodā", ko arī saņēma.

## Atsauces

## Ārējās saites
Mikels Sanhosē

**Mikels Sanhosē Domingess** (*Mikel San José Domínguez*; dzimis ) ir bijušais Spānijas futbolists, pussargs, Spānijas futbola izlases dalībnieks.

Sanhosē karjeru iesāka Liverpool komandā, kurā gan līdz galam neizdevās nostiprināties, tāpēc viņš tika izīrēts La Liga klubam Bilbao "Athletic". 2010. gadā Bilbao pilnībā ieguva tiesības uz Sanhose. *Athletic* sastāvā aizvadījis vairāk nekā 300 spēles.

Sanhosē ir uzvarējis U21 un U19 Eiropas čempionātus futbolā. Viņš arī pārstāvēja spāniju 2012. gada Olimpiskajās spēlēs. 2014. gadā debitēja pieaugušo izlasē un piedalījās 2016. gada Eiropas čempionātā futbolā.

## Sasniegumi
**Athletic Bilbao**

* Spānijas Superkauss: 2015

**Birmingham City**
*
*

## Ārējās saites
Bruno Sordiano

**Bruno Sordiano** (dzimis ) ir bijušais Spānijas futbolists, pussargs, Spānijas futbola izlases dalībnieks.

Sordiano visu karjeru ir pavadījis Spānijas klubā *Villareal*. Šobrīd viņš jau ir aizvadījis vairāk nekā 400 oficiālas spēles klubā. 

Spānijas izlasē debitēja 2010. gadā spēlē pret Meksiku un piedalījās 2016. gada Eiropas čempionātā futbolā. 

## Ārējās saites
QWERTY

**QWERTY** ir tastatūras taustiņu izkārtojums alfabētiem, kas balstīti uz latīņu alfabētu. Nosaukums radies pēc pirmajiem sešiem pirmās rindas taustiņiem (Q, W, E, R, T, Y). Dizains balstīts uz to, kas izveidots *Sholes and Glidden* rakstāmmašīnai un pārdots *Remington* uzņēmumam 1873. gadā. Izkārtojums kļuva populārs 1878. gadā ar *Remington No. 2* izdošanu, arī mūsdienās tas tiek plaši izmantots. Mūsdienu versijā gan dažu burtu izvietojums atšķiras no oriģinālā 1878. gada izkārtojuma.
Roda (pilsēta)

**Roda** () ir pilsēta Grieķijā. Atrodas Rodas salā, Egejas jūras un Vidusjūras krastā. Pilsēta dibināta 408. gadā p.m.ē. un kļuva par salas un vēlāk reģionālu tirdzniecības centru. Rodas vecpilseta iekļauta UNESCO Pasaules mantojuma sarakstā. Šeit atradās viens no Septiņiem pasaules brīnumiem — Rodas koloss. Roda ir populārs tūrisma galamērķis.

## Atsauces

## Ārējās saites

* 
* Mājaslapa
Logitech

***Logitech International S.A.*** ir Šveices datoru un mobilo ierīču piederumu ražotājs. Uzņēmuma vadība atrodas Lozannā, savukārt administratīvā vadība — Ņuarkā, ASV. *Logitech* ražo tastatūras, peles, planšetdatoru piederumus, tīmekļkameras, universālās tālvadības pultis u.c.

Uzņēmums tika dibināts 1981. gada oktobrī. Japānā uzņēmums pazīstams kā *Logicool*, lai neveidotos konflikts ar *Logitec* zīmolu.

2018. gada augustā *Logitech* iegādājās ASV profesionālo mikrofonu ražotāju *[[Blue Microphones]]* par 134,8 miljoniem ASV dolāru.

## Atsauces

## Ārējās saites

*
Skuju pilskalns

**Skuju pilskalns** ir pilskalns, kas atrodas Preiļu novada Aglonas pagasta dienvidos, Skuju ciemā.

Pilskalnu 1926. gadā uzmērījis un ievācis par to ziņas Mākslas akadēmijas students Arvīds Gusars. Pilskalns par 15 metriem paceļas pār apkārtni. Plakuma garums 45 metri, bet platums — 25 metri. Pilskalna sāni mākslīgi nostāvināti. Nav saglabājusies terase, kas bijusi rietumu pusē, bet savulaik noarta. Pirmā pasaules kara laikā pilskalnā ierīkoti ierakumi. Kultūrslānis aptuveni metru biezs.

Ar pilskalnu saistās vairākas teikas — par aprakto zelta naudu, par karu ar Gorodokas pili, par to, ka pilskalnu ar cepurēm sanesuši karavīri.

## Foto galerija

Attēls:Skuju pilskalns ortofoto.jpg|alt=|Skuju pilskalna 3D modelis
Attēls:Skuju pilskalns.jpg|alt=|Skuju pilskalna 3D modelis
Attēls:Skuju pilskalns3.jpg|alt=|Skuju pilskalna 3D modelis
Attēls:Skuju pilskalns5.jpg|alt=|Skuju pilskalna 3D modelis


## Ārējās saites
* Skuju pilskalns
*
Upurkalns (pilskalns)

**Upurkalns** jeb **Upursalas pilskalns** ir pilskalns, kas atrodas Preiļu novada Aglonas pagastā, uz Ciriša ezera Upursalā, iepretim Aglonai.

Pie pilskalna atrodas apmetnes vieta. 1977. un 1979. gada izrakumos, ko veica Juris Urtāns, secināts, ka pilskalns bijis apdzīvots no 1. gadu tūkstoša pirms mūsu ēras līdz mūsu ēras sākumam, bet apmetne pilskalna pakājē veidojusies vēlāk — ap mūsu ēras 1. gadu tūkstoša vidu, laikā, kad pilskalns vairs nebija apdzīvots.

Sala ietilpst dabas parkā Cirīša ezers. Tajā ierīkota dabas taka.

## Foto galerija

Attēls:Upursalas pilskalns ortofoto.jpg|alt=|Upursalas 3D modelis
Attēls:Upursalas pilskalns2.jpg|alt=|Upursalas pilskalna 3D modelis
Attēls:Upursalas pilskalns5.jpg|alt=|Upursalas pilskalna 3D modelis


## Ārējās saites
* 
* www.latvijas-pilskalni.lv
Viesnīca "Transilvānija" 2

**"Viesnīca "Transilvānija" 2"** () ir 2015. gada ASV datoranimācijas filma, ko producējusi  studija *[[Sony Pictures Animation]]* un izdevusi studija *[[Sony Pictures Releasing]]*. Oriģinālvalodā lomas ieskaņojuši Ādams Sendlers, Selīna Gomesa, Endijs Sambergs, Kevins Džeimss, Stīvs Bušemi, Deivids Speids, Mels Brukss u.c.

Filma turpina iepriekšējās filmas stāstu. Tagad viesnīcu "Transilvānija", kura pieder vampīram grāfam Drakulam, var apmeklēt arī cilvēki. Meivisai un Džonatanam piedzimst dēls Denijs. Līdz piecu gadu vecumam nav iespējams noteikt, vai mazulis būs vampīrs vai cilvēks. Drakula uztraucas, jo nevēlas, lai puisēns būtu parasts cilvēks. Kad tuvojas piecu gadu jubileja, Drakula ar viltu nozog mazdēlu un kopā ar saviem draugiem cenšas to izmācīt par vampīru.

## Atsauces

## Ārējās saites
Gitans Nausēda

**Gitans Nausēda** (; dzimis  Klaipēdā) ir lietuviešu finansists un politiķis, pašreizējais Lietuvas prezidents.

## Dzīvesgājums
Dzimis 1964. gadā Klaipēdā. Studēja Viļņas Universitātes (VU) Rūpniecības un Ekonomikas fakultātē (1982—1987) un Ekonomikas fakultātē (1987—1989). 
Pēc Lietuvas neatkarības atjaunošanas strādāja par Lietuvas Ekonomikas un privatizācijas institūta vecāko pētnieku (1992—1993) un Nacionālā cenu un konkurences dienesta Finanšu tirgus daļas vadītāju (1993—1994) un Lietuvas Bankas Komercbanku uzraudzības departamenta metodoloģijas un analīzes daļas vadītāja vietnieku (1994—1996).

No 1996. līdz 2000. gadam bija Lietuvas Bankas Monetārās politikas departamenta direktors un Lietuvas Bankas valdes loceklis (1998—2000).
Vēlāk bija AS "Vilniaus bankas" valdes priekšsēdētāja padomnieks (2000—2008) un SEB bankas prezidenta padomnieks, finanšu analītiķis (2008—2018).

2019. gada maijā uzvarēja Lietuvas prezidenta vēlēšanās, amatā stājās 2019. gada 12. jūlijā.

## 2019. gada Lietuvas valsts prezidenta vēlēšanas
2018. gada 17. septembrī Gitans Nausēda oficiāli apstiprināja savu kandidatūru 2019. gada 12. maijā gaidāmajās Lietuvas valsts prezidenta vēlēšanās. Vēlēšanās viņš piedalījās kā neatkarīgs, partijām nepiederošs, kandidāts. 2019. gada 12. maijā notikušo Lietuvas valsts prezidenta vēlēšanu pirmajā kārtā Gitans Nausēda ieguva 30,94% balsu, kas ļāva viņam kvalificēties 2. kārtai. 2019. gada 26. maijā notikušo Lietuvas valsts prezidenta vēlēšanu otrajā kārtā Gitans Nausēda ievēlēts par Lietuvas prezidentu.

## Atsauces
Viesnīca "Transilvānija" 3: Mošķu brīvdienas

**"Viesnīca "Transilvānija" 3: Mošķu brīvdienas"** () ir 2018. gada ASV datoranimācijas filma, ko producējusi  studija *[[Sony Pictures Animation]]* un izdevusi studija *[[Sony Pictures Releasing]]*. Oriģinālvalodā lomas ieskaņojuši Ādams Sendlers, Selīna Gomesa, Endijs Sambergs, Kevins Džeimss, Stīvs Bušemi, Deivids Speids, Mels Brukss, Džims Gaffigans, Gendijs Tartakovskis, Katrīna Hāna un Mollija Šenona.

Tāpat kā iepriekš, arī trešās daļas režisors ir Gendijs Tartakovskis, kurš pats ieskaņojis zaļo želejveidīgo mošķi Blobiju. Scenārija autors ir Tartakovskis un Maikls Makalers, kurš ir veidojis scenāriju arī citai veiksmīgai animācijas filmai — "Bēbis boss".

## Sižets

Monstru ģimene dodas pavadīt brīvdienas uz luksusa kruīza kuģa, lai Drakula beidzot varētu atpūsties no rūpēm par savas viesnīcas apmeklētāju labsajūtu. Kopā ar viņiem pošas arī visa raibā draugu kompānija, ar prieku metoties baudīt kruīza kuģa sniegtās izklaides. Tomēr sapņu atvaļinājums pārvēršas murgā, kad Drakula iemīlas noslēpumainajā kuģa kapteinē Ērikā, nenojaušot, ka viņa ir monstru lielākā ienaidnieka Ābrahama van Helsinga pēctece.

## Atsauces

## Ārējās saites

* Filmas treileris latviešu valodā
Gambijas karognesēji olimpiskajās spēlēs

Šajā uzskaitījumā apkopoti **[[Gambija]]s sportisti**, kas vasaras olimpiskajās spēļu oficiālajās ceremonijās nesuši valsts karogu.

Gambija līdz šim ir piedalījusies tikai vasaras olimpiskajās spēlēs.

## Karognesēji
*Karognesēji, kuri nesuši karogu olimpisko spēļu atklāšanas ceromonijās*

### Vasaras olimpiskajās spēles

## Skatīt arī
* Gambija olimpiskajās spēlēs

## Atsauces

## Ārējās saites
* 
*
United Center

***United Center*** ir daudzfunkcionāla halle Čikāgā, ASV. Arēna tika atklāta . Šeit mājas spēles aizvada NHL klubs Čikāgas "Blackhawks" un NBA klubs Čikāgas "Bulls".

## Ārējās saites
*
Elīna Otikova

**Elīna Otikova** (dzimusi ) ir Latvijas FIDE meistare šahā (2018).

## Biogrāfija
2011. gadā uzvarējusi Latvijas jauniešu šaha čempionātā meiteņu vecuma grupā līdz 18 gadiem. Kopš 2012. gada piedalījusies Latvijas sieviešu šaha čempionātos, kuros trīs reizes (2014, 2015, 2023) izcīnījusi ceturto vietu.

2017. gadā aprīlī Rīgā piedalījusies Eiropas individuālajā šaha čempionātā sievietēm. 

Pārstāvējusi Latvijas komandu Pasaules šaha olimpiādēs:
* 2016. gadā 42. šaha olimpiādē Baku (+0, =3, -3);
* 2018. gadā 43. šaha olimpiādē Batumi (+3, =2, -3).

2018. gada jūnijā iekļauta Latvijas komandas sastāvā dalībai 43. šaha olimpiādē Batumi. 2018. gada jūlijā kļuvusi par FIDE meistari (WFM).

## Vietas Latvijas šaha čempionātā
* 2012. gads — 7. vieta.
* 2013. gads — 7. vieta.
* 2014. gads — 4. vieta.
* 2015. gads — 4. vieta.
* 2016. gads — 8. vieta.
* 2023. gads — 4. vieta.
* 2024. gads — 6. vieta.

## Ārējās saites

## Atsauces
Jūlijs Feldmanis

**Jūlijs Feldmanis** (1889—1953) bija latviešu diplomāts. Latvijas pastāvīgais delegāts pie Tautu Savienības Ženēvā (1930), Latvijas sūtnis Šveicē (1932–1940) un Dānijā (1939–1940), Latvijas sūtnis ASV (1948–1953).

## Dzīvesgājums
Dzimis 1889. gada 21. jūlijā Nīgrandes pagastā galdnieka ģimenē. Mācījās Jelgavas Sv. Annas pirmmācības skolā, Pampāļu ministrijas skolā (1902-1904) un Kuldīgas skolotāju seminārā. Strādāja par skolotāju Tukuma valsts pirmskolā (1909–1911). Saņēmis kā eksterns gatavības apliecību Jelgavas ģimnāzijā, līdz 1915. gadam studēja Maskavas Universitātes tiesību zinību fakultātē, bija akadēmiskās vienības "Austrums" biedrs. 

Pirmā pasaules kara laikā 1915. gada rudenī Feldmani mobilizēja Krievijas impērijas armijā un kā kara ierēdni nosūtīja uz Trapezundu. Pēc Oktobra revolūcijas viņš darbojās Kaukāza latviešu nacionālajā padomē Tiflisā, bet 1919. gada pirmajā pusē Feldmanis vadīja Omskas latviešu nacionālo komiteju.

1919. gada 10. novembrī iestājās Latvijas Republikas Ārlietu ministrijas dienestā, darbojās ārlietu ministrijas atbildīgos amatos un Latvijas sūtniecībā Francijā. 1929. gada 10. janvārī Feldmani iecēla par Ārlietu ministrijas Rietumu nodaļas vadītāju, bet 1930. gada 16. jūlijā par Latvijas pastāvīgo delegātu pie Tautu Savienības Ženēvā, no 1932. gada arī par ārkārtējo sūtni un pilnvaroto ministru Šveicē. Pēc Otrā pasaules kara sākuma 1939. gada 22. septembrī viņu amatu savienošanas kārtībā iecēla arī par Latvijas sūtni Dānijā. 
1942. gadā Šveice slēdza Latvijas sūtniecību, atļaujot J. Feldmanim palikt personālā statusā. Pēc tam, kad 1946. gadā Padomju Savienība nodibināja diplomātiskās attiecības ar Šveici, tās valdība sūtnim Feldmanim paziņoja, ka 1947. gada 1. februārī viņam jāatstāj Latvijas sūtniecības nams, kuru Šveices valdība atdeva PSRS.
Pēc Alfrēda Bīlmaņa nāves 1948. gadā viņu iecēla par Latvijas sūtni (pilnvaroto pārstāvi) ASV. 1952. gada 30. janvārī viņu personīgā audiencē pieņēma ASV prezidents Harijs Trumens, kuram Feldmanis pasniedza grāmatas "*These Names accuse*" eksemplāru.

Miris 1953. gada 16. augustā ASV, apglabāts *Rock Creek* kapsētā Vašingtonā.

## Atsauces
Timurs Biļalovs

**Timurs Biļalovs** () ir Krievijas hokejists, spēlē vārtsarga pozīcijā. Pašlaik (2020) Biļalovs pārstāv KHL komandu Kazaņas "Ak Bars".

## Karjera
Karjeru sācis Kazaņas "Ak Bars" komandā. Spēlējis dažādās VHL komandās. 2018. gadā pievienojās Rīgas "Dinamo", nākamās sezonas gaitā dalot komandas pamatvārtsarga pienākumus ar Kristeru Gudļevski. 2019. gada vasarā atgriezās "Ak Bars" sastāvā. Novembrī Biļalovs uzstādīja jaunu līgas rekordu, aizvadot 316 minūtes jeb nedaudz vairāk kā piecas spēles pēc kārtas sausā.

## Atsauces

## Ārējās saites
Canadian Tire Centre

**Canadian Tire Centre** ir daudzfunkcionāla halle Otavā, Kanādā. Arēna ir atklāta . Šeit savas mājas spēles aizvada NHL klubs Otavas "Senators". Šeit ir noticis 2009. gada Pasaules čempionāts hokejā junioriem.

## Ārējās saites

*
Matiass Mitinens

**Matiass Mitinens** (; dzimis ) ir bijušais somu hokejists, spēlē uzbrucēja pozīcijā. Pašlaik (2018) Mitinens pārstāv KHL klubu Rīgas "Dinamo".

## Karjera
Savu karjeru Mitinens sāka Somijas hokeja līgas klubā Tamperes "Ilves". Vēlāk spēlējis gan Jiveskiles JYP, gan VHL klubā Ustjkamenogorskas "Kazzinc-Torpedo".  Mitinens pievienojās Allsvenskan klubam Västerås, bet pēc sezonas pievienojās Kuopio "KalPa".  sezonu Mitinens sāka KHL klubā Pekinas "Kunlun Red Star", bet beidza Podoļskas "Vitjaz".  pievienojās Rīgas "Dinamo".

## Atsauces

## Ārējās saites
Keids Fērčailds

**Keids Fērčailds** (; dzimis 1989. gada 15. janvārī) ir bijušais ASV hokejists, spēlēja aizsarga pozīcijā.

2007. gada NHL draftā Fērčaildu 4. kārtā izvēlējās Sentluisas "Blues". Karjeru Fērčailds sāka NCAA līgā. NHL Fērčailds debitēja  pret Vašingtonas "Capitals". Spēlējis AHL klubos Piorijas "Rivermen", Čikāgas "Wolves" un Portlendas "Pirates". Pēc tam divas sezonas spēlēja KHL klubā Novokuzņeckas "Metallurg". Vēlāk divas sezonas Fērčailds pavadīja Zviedrijas hokeja līgas klubā Rögle BK.  Fērčailds pievienojās Rīgas "Dinamo", taču 1. oktobrī, tikai pēc sešām aizvadītām spēlēm, tika atskaitīts no tā sastāva. Pēc tam aizsargs pievienojās Somijas līgas klubam KalPa.

## Atsauces

## Ārējās saites